বিদেশিদের দেশছাড়া করতে নয়া চাল ট্রাম্প প্রশাসনের!

ওয়েব ডেস্ক : এবার ট্রাম্প প্রশাসনের রোষানলে বিদেশি পড়ুয়া ও H-1B ভিসাধারীরা। তাদেরকে দেশ ছাড়া করতে এবার নতুন পরিকল্পনা করল ডোনাল্ড ট্রাম্পের (Donald Trump) সরকার। ইতিমধ্যে মার্কিন অভিবাসী দপ্তর ছাত্র ভিসা ও H-1B ভিসায় সে দেশে যাওয়া বিদেশি পড়ুয়াদের রেকর্ড পরীক্ষা করতে শুরু করেছে। কেউ যদি নির্ধারিত কাজের বাইরে গিয়ে অন্যভাবে আয় করেন, আর তা যদি রাজস্ব বিভাগকে না জানান, তাহলে তাঁকে আমেরিকা থেকে বহিস্কার করা হতে পারে!

মার্কিন অভিবাসন বিভাগের আইনজীবী জাথ সাও এ নিয়ে বলেছেন, অনেকে H-1B (H-1B visa holders) নিয়ে আমেরিকায় চাকরিসূত্রে আসেন। কিন্তু অনকে আবার নির্ধারিত কাজের বাইরে অন্য়ান্য কাজ করেও আয় করেন। পাশাপাশি অনেক বিদেশি পড়ুয়াও () পার্ট-টাইম কাজ করে আয় করেন। কিন্তু ট্রাম্প প্রশাসনের অভিযোগ, অন্যক্ষেত্র থেকে আয় করে বিদেশিরা কর ফাঁকি দিচ্ছেন। সেই কারণে বিদেশিদের সমস্ত রেকর্ড পরীক্ষা করতে শুরু করেছে প্রশাসন। তা যদি হয় তাহলে আমেরিকা (America) থেকে বহিস্কার করা হতে পারে তাদের।

আরও খবর : নাইজেরিয়ায় ভয়াবহ জঙ্গি হামলা! মৃত ৬০

প্রসঙ্গত, দ্বিতীয়বার মার্কিন মসনদে বসার পর অবৈধ অভিবাসীদের বিরুদ্ধে ব্যবস্থা নিতে শুরু করেছেন ট্রাম্প (Donald Trump)। তার পরেই এবার তাঁর রোষানলে H-1B ভিসাধারী ও বিদেশি পড়ুয়াড়া। অভিযোগ, নানা অছিলায় বিদেশিদের ভিসা বাতিল করতে শুরু করেছে ট্রাম্প প্রশাসন। এমনকি গ্রীনকার্ড যাদের রয়েছে তাদের উপরেও চাপ সৃষ্টি করা হচ্ছে, যাতে তারা সেটি স্বেচ্ছায় প্রত্য়াহার করে নেন। অন্যদিকে বিদেশে পড়াশোনা করার সময় নিজেদের খরচ চালাতে অনেকে পার্ট-টাইম কাজ করে থাকেন। কিন্তু এখন থেকে এই কাজ করার সময় যদি রাজস্ব বিভাগকে না জানানো হয় তাহলে সেইসব পড়ুয়াদের আমেরিকা থেকে বহিস্কার করা হতে পারে। আর এ নিয়ে উদ্বেগের মধ্যে রয়েছেন বিদেশিরা।

আইনজীবী জাথ সাও আরও বলেছেন, ট্রাম্প (Trump) প্রশাসনের তরফে আরও বেশ কিছু বিষয়কে দেখা হচ্ছে। সেগুলি হল, কেউ কোনও আইন লঙ্ঘন করেন বা ছাত্র অবস্থায় অতীতে কেউ রেস্তোরাঁ বা ফাস্ট ফুডের দোকানে কাজ করে থাকেন, সেটিকেও অপরাধ হিসাবে গণ্য করা হচ্ছে। ফলে আশঙ্কা করা হচ্ছে ভারতীয় সহ অন্য অভিবাসীদের আমেরিকা থেকে তাড়ানোর চেষ্টা শুরু করেছেন মার্কিন প্রেসিডেন্ট।